《宿颍昌范氏水阁》
宋代·吕本中

溪流浅无声，月色初到竹。主人中夜归，客子睡已熟。

向来湖海中，岁事方窘束。云何蟋蟀歌，更自伤局促。

相寻觅旧约，见子故未足。翛然解衣卧，高枕被数幅。

贤哉五年别，有此一室独。我须日已白，子发良未秃。

尚怀平生欢，歌呼声彻屋。何须豕腹胀，更伴狗尾续。

明朝寻故人，戏语公一读。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。